21 ຄົນ ບາດເຈັບ ໃນການຟັນແທງ ທີ່ໂຮງຮຽນ ແຫ່ງນຶ່ງ ໃນລັດ Pennsylvania (ສະໄລດ໌/ວີດີໂອ)
ຕຳຫຼວດ ​ໃນ​ລັດ Pennsylvania ​ໄດ້​ລະບຸຕົວ ແລະ​ຟ້ອງຊາຍ​ໜຸ່ມ ​ໄວ 16 ປີ ທີ່​ຖືກ​ກ່າວ​ຫາວ່າ ​​ຟັນ​ແທງພວກ​​ເພື່ອນນັກຮຽນ​ 20 ຄົນ ແລະ​ຍາມ​ ທີ່​ໂຮງຮຽນ​ມັດທະຍົມ​ປາຍ ແຫ່ງ​ນຶ່ງ.
ຕຳຫຼວດ ໃນລັດ Pennsyvania ທາງພາກຕາເວັນອອກ ຂອງສະຫະລັດໄດ້ລະບຸຕົວແລະຟ້ອງຊາຍໜຸ່ມ ໄວ 16 ປີ ທີ່ຖືກກ່າວຫາວ່າ ຟັນແທງ ພວກເພື່ອນນັກຮຽນຮ່ວມໂຮງ ຮຽນດຽວກັນ 20 ຄົນແລະຍາມທີ່ໂຮງຮຽນມັດທະຍົມປາຍ ແຫ່ງນຶ່ງ ບັນດາເຈົ້າໜ້າທີ່ກ່າວວ່າ ທ້າວ Alex Hribal ໄດ້ຖືກຟ້ອງ ໃນຖານະເປັນຜູ້ໃຫຍ່ ດ້ວຍ 4 ກະໂທງ ໃນຄວາມພະຍາ ຍາມສັງຫານໝູ່ ແລະອີກ 21 ກະໂທງ ທີ່ໄດ້ທຳຮ້າຍຮ່າງ ກາຍຄົນອື່ນຢ່າງຮ້າຍແຮງໃນການໂຈມຕີເມື່ອເຊົ້າວັນພຸດ ວານນີ້ ທີ່ເມືອງ Murrysville ປະມານ 24 ກິໂລແມັດຫ່າງຈາກເມືອງ Pittsburgh ໄປທາງທິດຕາເວັນອອກ ເຈົ້າໜ້າທີ່ກ່າວວ່າ ທ້າວ Hribal ຊຶ່ງມີມີດ 2 ດວງເປັນອາວຸດ ໄດ້ໄລ່ຟັນແທງຜູ້ຄົນ ແບບບໍ່ເລືອກໜ້າ ພຽງບໍ່ເທົ່າໃດນາທີ ກ່ອນທີ່ຫ້ອງຮຽນຈະເປີດ ໃນໂຮງຮຽນມັດທະ ຍົມປາຍ Franklin Regional High School ທີ່ມີນັກຮຽນ 1 ພັນ 200 ຄົນ ຮອງຜູ້ອຳນວຍ ການຂອງໂຮງຮຽນ ໃນທີ່ສຸດ ກໍໄດ້ເຂົ້າໄປຍາດເອົາມີດຈາກທ້າວ Hribal ພວກເຂົາເຈົ້າຍັງກ່າວອີກວ່າ ຕຳຫຼວດໄດ້ຈັບກຸມແລະໃສ່ກັບມືລາວນຳ ໂຄສົກຂອງໂຮງພະຍາບານກ່າວວ່າ ຜູ້ເຄາະຮ້າຍ 4 ຄົນແມ່ນຢູ່ໃນອາການ ປາງຕາຍ ແຕ່ ກໍຄາດວ່າ ຈະລອດຊີວິດມາໄດ້ ມີຜູ້ເຄາະຮ້າຍ 7 ຄົນ ຖືກຈັດວ່າ ມີອາການສາຫັດ ໂດຍມີຮອຍແຜຢູ່ຕາມຮ່າງກາຍ ທ້ອງ ໜ້າເອິກ ແລະຫຼັງ